EkBass/fiwiki-20250220-pages-articles huggingface dataset:
Yule

Yule (engl.) on muinainen germaanien talvijuhla. Kuukalenterin vuoksi yulen paikka vaihteli joulukuun alusta tammikuun alkuun. Kristinuskon leviämisen myötä Yulen sisältö korvattiin kristillisellä sisällöllä, mutta juhlan nimi säilyi Yulesta suomennettuna jouluna. Yulea viettävät nykyisin monet uuspakanat ja wiccalaiset. Juhlan ajankohta on tällöin pohjoisella pallonpuoliskolla talvipäivänseisauksen mukaan noin 21. joulukuuta.. == Yule ja joulu == Sanalla joulu tarkoitetaan nykyään yleensä kristillistä joulujuhlaa, aiemmin germaanista yule-juhlaa. Englannin kielessä sanaa yule käytetään joskus nimityksen Christmas (”Kristusmessu”) rinnalla tai asemesta. Suomessa kaikki keskitalven juhlaperinteet ovat olleet joulu-nimellä. Suomen kielen sana joulu on skandinaavinen lainasana, joka juontuu keskitalven juhlan muinaisgermaanisesta nimestä. === Etymologia: esikristillinen yule === Sanaa yule käytettiin ennen kristinuskoa ensisijaisesti muinaisnorjassa, jossa se yhdistettiin muinaisnorjalaisiin jumaliin. Jumalten kuningas Odinilla oli lukemattomia nimiä, mukaan lukien ("Yule yksi"). 1100-luvulla kootussa -historiikissa -sanan tulkittiin tulevan Odinin -nimestä, joka on läheistä sukua muinaisnorjan -sanalle, jumalten runolliselle nimitykselle. Muinaisnorjalaisessa runoudessa sanaa käytettiin "juhlan" synonyyminä, esimerkiksi (→ 'korpin juhla').. Suomen kielen sanat joulu ja juhla ovat ruotsalaisia tai skandinaavisia lainasanoja. Sana joulu tulee alun perin ennen kristinuskoa vietetyn talvipäivänseisauksen juhlan muinaisgermaanisesta yule- nimestä. Suomen kielen sana joulu on rautakautinen lainasana muinaisskandinaavisista kielistä noin 500–650-luvuilta ja samaa perua kuin norjan, tanskan ja ruotsin kielen jul ja viron jõulud. Muinaispohjoismainen sana joululle oli jól, mikä on käytössä vielä islannissa. Joidenkin kielentutkijoiden mukaan se tarkoitti käännöstä tai uudelleensyntymistä. Alun perin sana joulu on tarkoittanut keskitalven pakanallista juhlaa, ja sen kanssa samaa kantaa on jo aiemmin germaanisista kielistä suomen kieleen tullut sana juhla. == Luonnonuskontojen yule == Uuspakanat ja wiccat juhlivat yulea muun muassa polttamalla kynttilöitä ja muita tulia auringon paluun vertauskuvana. Kotia saatetaan koristella vihreillä koristeilla ja voidaan valmistaa yule-halko. Luonnonuskovien juhlatavat on muodostettu vanhoista perinteistä kullekin yksilölle sopivaksi. Jotkut wiccat viettävät yulea ja talvipäivänseisausta perhejuhlana, toiset taas pitävät sen uskonnollisena juhlana ja viettävät perhejuhlaa jouluaattona. Wiccalaisten vuodenkierron juhlamenojen tarkoituksena on auttaa ihmistä tuntemaan yhteyttä luonnon kiertokulkuun ja juhlistaa sen käännekohtia. Auringon kierron juhlia järjestetään myös kesäpäivänseisauksena, kevätpäiväntasauksena ja syyspäiväntasauksena. == Lähteet == == Aiheesta muualla == * Joulun pimeä menneisyys Ylen Elävä arkisto. Luokka:Brittiläinen mytologia Luokka:Germaaninen mytologia Luokka:Joulukuun juhlapäivät Luokka:Uuspakanalliset juhlapäivät Luokka:Maalliset juhlapäivät Luokka:Pakanalliset juhlapäivät Luokka:Jouluun liittyvät juhlapäivät
Voltti (täsmennyssivu)

Voltti voi tarkoittaa ainakin seuraavia asioita: * voltti, SI-järjestelmän mukainen jännitteen yksikkö * voltti, akrobaattinen liike * Voltti, kylä Kauhavalla, entisessä Alahärmän kunnassa * Voltti, entinen suomalainen aikakauslehti *
Markkinakorko

Markkinakorko tarkoittaa viitekorkoa, jonka suuruus määräytyy kysynnän ja tarjonnan mukaan. Lainoja, joista maksetaan markkinakorkoa, hankkivat pankit, yritykset sekä valtio ja kunnat tilapäisiin rahoitusongelmiin. Pitkät markkinakorot tunnetaan valtion joukkolainojen noteerauksina, ja ne liikkuvat talousuutisten tahdissa. Lyhyitä markkinakorkoja ovat euriborit. Niitä käytetään usein viitekorkoina asunto- ja autolainoissa. ==Katso myös== *Viitekorko *Euribor *Helibor ==Lähteet== * Lukion taloustieto (ISBN 951-1-19099-7) Luokka:Pankkitoimi
Muhammad Naji al-Utri

Muhammad Naji al-Utri (s. 1944 Aleppo) on entinen Syyrian pääministeri. Hänet nimitettiin virkaan 10. syyskuuta 2003. Hän erosi huhtikuussa 2011 Arabimaiden levottomuuksien aikana. == Lähteet == Luokka:Syyrian pääministerit Luokka:Vuonna 1944 syntyneet Luokka:Elävät henkilöt
Sodan kukat

Sodan kukat (, ) on vuonna 2001 ensi-iltansa saanut ranskalainen draamaelokuva, jonka on ohjannut Elie Chouraqui. Elokuvan pääosissa esiintyvät Andie MacDowell, David Strathairn, Brendan Gleeson ja Adrien Brody. Elokuva kertoo yhdysvaltalaisen Newsweek-aikakauslehden sotavalokuvaajan Harrison Floydin katoamisesta entisen Jugoslavian alueelle vuonna 1991, jolloin maassa vallitsi sotatila. Valokuvaajan vaimo Sarah ei usko miehensä kuolleen ja lähtee etsimään tätä keskeltä rintamalinjoja. Etsinnässä häntä avustavat miehensä kollegat Marc Stevenson ja Kyle Morris. ==Näyttelijät== Luokka:Vuoden 2000 ranskalaiset elokuvat Luokka:Sotadraamat
Kaarimonninen

Kaarimonninen (Corydoras arcuatus) on panssarimonneihin kuuluva kalalaji. Sitä pidetään akvaariokalana. == Koko ja ulkonäkö == Kaarimonninen 4–5 cm pitkä ja väriltään valkoinen. Sen selässä on musta kaari, josta nimi ”Kaarimonninen” tulee. == Alkuperä == Kaarimonninen on kotoisin Etelä-Amerikasta. == Käyttäytyminen ja lisääntyminen == Kuten muut monniset, laji oleilee mieluiten pohjalla. Liikkuu luonnossa satojen yksilöiden parvissa. Myös akvaariossa kaarimonnista tulee pitää parvessa, vähintään 6–10 yksilöä on suotava määrä. Tonkii herkillä viiksillään pohjamateriaalia ravinnon toivossa, joten pohjahiekan tulee olla pienijakoista. Kaarimonnisen elinikä on usein 5–8 vuotta, mutta muutamat yksilöt ovat eläneet jopa 20-vuotiaiksi. Kaarimonnisen viljely on melko vaikeaa. Kutua voi helpottaa vaihtamalla veden useasti ja laskemalla akvaarion lämpötilaa toistuvasti. == Vesiolot == Kaarimonnisen vaatima lämpötila on 22–26 °C ja pH 6–8. Akvaarion vähimmäiskoko on 100 litraa. Vesi pehmeästä keskikovaan (°dH 2–25). == Lähteet == == Aiheesta muualla == *www.scotcat.com Luokka:Akvaariokalat Luokka:Monniset
Marskin Maja

thumb|Mannerheimin metsästysmaja Marskin Maja eli Suomen Marsalkka Mannerheimin Metsästysmaja on nykyinen museo ja ravintola Lopella. Alun perin maja pihapiireineen rakennettiin 14. divisioonan syntymäpäivälahjaksi Mannerheimille vuonna 1942 ja sijaitsi Rukajärvellä. Marskin majaan kuuluvat kelohongasta rakennettu metsästysmaja, kalamaja ja sauna. Maja rakennettiin jatkosodan aikana vuonna 1942 ja se oli alkujaan kenraalimajuri Erkki Raappanan komentaman 14. divisioonan sotilaiden lahja 75 vuotta täyttävälle ylipäällikölle, marsalkka Mannerheimille.Markku Karvonen: Marskin majan 70-vuotisjuhla Yle 28.5.2015. Viitattu 28.3.2017. Alkuperäinen sijaintipaikka oli Lieksajärven rannalla Keihäsniemessä Repolassa Suomen miehittämässä Itä- Karjalassa. Majan suunnittelijana toimi arkkitehti, luutnantti Eino Pitkänen. Pitkänen suunnitteli myös majan sisustuksen, tekstiilejä lukuun ottamatta. Maja luovutettiin lahjakirjalla Mannerheimille 5. kesäkuuta 1942. Jatkosodan lopussa maja purettiin ja sille etsittiin uusi paikka tulevan valtakunnanrajan länsipuolella. Majan alkuperäiset rakentajat pystyttivät rakennuksen uudelleen Punelian rannalle Lopelle touko- ja kesäkuun aikana 1945. Mannerheim saapui ensimmäisen kerran majalle 21. kesäkuuta 1945, jolloin kenraalimajuri Raappana luovutti juhlallisesti majan avaimet sen isännälle. Hoitamiensa tasavallan presidentin tehtävien ja heikentyneen terveytensä vuoksi marsalkka vieraili majalla sen uudessa sijaintipaikassa tiettävästi vain kahdeksan kertaa, viimeisen kerran syyskuussa 1948. Hannu Tarmio, Pentti Papunen ja Kalevi Korpela (toim.): Suomenmaa: maantieteellis-yhteiskunnallinen tieto- ja hakuteos, osa 5, s. 74. Porvoo-Helsinki: WSOY, 1973. ISBN 951-0-00650-5. Mannerheim lahjoitti itselleen tarpeettomaksi käyneen majan vuonna 1948 Suomen Metsästäjäliitolle, jolla ei kuitenkaan ollut käyttöä sille. Lopulta neljä upseerijärjestöä perusti yhdessä Marsalkka Mannerheimin metsästysmaja ry -nimisen yhdistyksen, joka hankki majan tontteineen ja kunnosti sen museoksi. Marskin Maja on ollut avoinna yleisölle kesäisin vuodesta 1959 alkaen. Majassa on avokuisti, iso pirtti takkoineen, keittiö, marsalkan makuuhuone sekä huoneet adjutanteille ja läheteille. Majassa oli alun perin turvekatto, joka korvattiin myöhemmin nykyisellä malkakatolla. == Lähteet == * === Viitteet === == Aiheesta muualla == *Marskin Maja * Marskin Majan historiasta kertovat sivut Luokka:Carl Gustaf Emil Mannerheim Luokka:Kanta-Hämeen nähtävyydet Luokka:Lopen rakennukset ja rakennelmat Luokka:Suomen museot
Lelukaupan häät

Lelukaupan häät on suomalaisen Miljoonasade-yhtyeen kuudes studioalbumi. Se julkaistiin 11. maaliskuuta 1992. == Kappaleet == Kaikki kappaleet sanoittanut Heikki Salo. # (säv. Ari Laaksonen & Heikki Salo, sov. Miljoonasade & Janne Louhivuori) # (säv. Olli Heikkinen, sov. Miljoonasade) # (säv. Laaksonen, sov. Miljoonasade & Louhivuori) # (säv. Matti Nurro, sov. Miljoonasade) # (säv. Heikkinen, sov. Miljoonasade) # (säv. Salo, sov. Miljoonasade & Louhivuori) # (säv. Nurro, sov. Miljoonasade) # (säv. Jarmo Hovi, sov. Miljoonasade) # (säv. Nurro, sov. Miljoonasade) # (säv. Heikkinen, sov. Miljoonasade) # (säv. Salo, sov. Miljoonasade & Louhivuori) # (säv. Nurro, sov. Miljoonasade) # (säv. Nurro, sov. Miljoonasade) # (säv. & sov. Nurro) == Kokoonpano == * Olli Heikkinen * Jarmo Hovi * Ari Laaksonen * Matti Nurro * Heikki Salo === Tuotanto === * Dan Tigerstedt – äänittäjä, miksaaja * Pauli Saastamoinen – masteroija * Janne Louhivuori – tuottaja * Michael Aston – kansikuva * Eero Heikkinen – layout * Eiliset lelut – kannen lelukauppa == Aiheesta muualla == * Lelukaupan häät Discogsissa Luokka:Vuoden 1992 albumit Luokka:Miljoonasateen albumit Luokka:Janne Louhivuoren tuottamat albumit
Beyond the Apocalypse

Beyond the Apocalypse on norjalaisen black metal -yhtyeen 1349:n toinen studioalbumi, joka julkaistiin vuonna 2004. Levystä on julkaistu muutamakin eri LP-versio, muun muassa 666 kappaleeseen rajoitettu tupla-LP, joka sisälsi Slayer-coverin "Haunting the Chapel". == Kappaleluettelo == # "Chasing Dragons" (06:31) # "Beyond the Apocalypse" (04:01) # "Aiwass Aeon" (03:32) # "Nekronatalenheten" (04:30) # "Perished in Pain" (03:57) # "Singer of Strange Songs" (07:30) # "Blood is the Mortar" (03:52) # "Internal Winter" (07:41) # "The Blade" (05:58) == Muusikot == * Ravn - laulu * Archaon - kitara * Tjalve - kitara * Seidemann - basso * Frost - rummut == Arvostelut == * AllMusic: * Imperiumi: 8/10 == Lähteet == == Aiheesta muualla == * * Korroosio.fi-arvio * Imperiumi.fi-arvio * Luokka:1349:n albumit Luokka:Vuoden 2004 albumit
Hevonen ja Madonna

Hevonen ja Madonna on suomalaisen Miljoonasade-yhtyeen seitsemäs studioalbumi. Se julkaistiin 15. maaliskuuta 1993. == Kappaleet == Kaikki kappaleet sanoittanut Heikki Salo. # (säv. Heikki Salo, sov. Miljoonasade & Janne Louhivuori) # (säv. Olli Heikkinen, sov. Miljoonasade) # (säv. Heikkinen, sov. Miljoonasade & Louhivuori) # (säv. Ari Laaksonen, sov. Miljoonasade & Louhivuori) # (säv. Laaksonen & Heikki Salo, sov. Miljoonasade & Louhivuori) # (säv. Matti Nurro, sov. Miljoonasade) # (säv. Nurro, sov. Miljoonasade) # (säv. Heikkinen, sov. Miljoonasade) # (säv. Jarmo Hovi, sov. Miljoonasade & Louhivuori) # (säv. Nurro, sov. Miljoonasade) # (säv. Nurro, sov. Miljoonasade) # (säv. Nurro, sov. Miljoonasade) # (säv. Laaksonen, sov. Miljoonasade & Luohivuori) # (säv. Nurro, sov. Miljoonasade) == Kokoonpano == * Heikki Salo * Olli Heikkinen * Ari Laaksonen * Jarmo Hovi * Matti Nurro === Tuotanto === * Janne Louhivuori – tuottaja * Dan Tigerstedt – äänittäjä * Pauli Saastamoinen – masteroija * Eero Heikkinen – layout == Aiheesta muualla == * Hevonen ja Madonna Discogsissa Luokka:Vuoden 1993 albumit Luokka:Miljoonasateen albumit Luokka:Janne Louhivuoren tuottamat albumit
Nidoran

Nidoran tarkoittaa seuraavia hahmoja: *Nidoran♂, koiraspuolinen Pokémon-hahmo *Nidoran♀, naaraspuolinen Pokémon-hahmo.
Veden kemiallinen puhdistus

Veden kemiallisessa puhdistuksessa veteen liuenneet vesistöjen happea kuluttavat ravinteet muutetaan haitattomiksi yhdisteiksi. Kun näin tehdään, aineet joko painuvat pohjalle tai saostuvat vaahdoksi pinnalle, josta se voidaan ottaa pois. Fosforia poistetaan jätevedestä pääasiassa saostamalla sitä rauta- ja alumiiniyhdisteillä. Kemiallinen puhdistus toimii myös alhaisissa lämpötiloissa eikä se vaadi suuria allastilavuuksia. Luokka:Jätevesihuolto
Markku Juhola

Markku Tauno Antero Juhola (s. 2. marraskuuta 1947 Ylivieska) on entinen pikajuoksija ja kymmenottelija. Markku Juhola aloitti yleisurheilu-uransa kymmenottelijana, jossa hän saavutti ensimmäisen SM-mitalinsa vuoden 1968 SM- kisoissa. Suomen ennätyksen Pariisissa 14. kesäkuuta 1970 tuloksella 7 670 pistettä. voitti kymmenottelun Suomen mestaruuden vuonna 1971. Hän taisteli arvokisamitalista samana vuonna Helsingissä järjestetyissä Euroopan mestaruuskilpailuissa, mutta loukkaantumisen takia hän joutui tuolloin keskeyttämään kilpailun. Loukkantumisensa jälkeen Juhola siirtyi pikajuoksun pariin, ja hän oli Münchenin olympialaisissa 1972. Hän eteni 200 metrillä toisiin alkueriin juoksemalla alkuerässään myötätuuleen 20,98, mutta toisissa alkuerissä juoksemansa 21,19 ei riittänyt enää jatkoon. Henkilökohtaisen juoksunsa lisäksi Juhola oli juoksemassa 4 × 100 metrin viestijuoksun Suomen ennätystä 39,30. Aika säilyi Suomen ennätyksenä vuoteen 2010 asti. Hän oli myös vuoden 1974 Rooman EM-kisoissa 4 x 100 metrin viestijoukkueessa, joka jäi kuitenkin alkueriin. Münchenin olympialaisissa Juhola todisti lähietäisyydeltä olympiakisoissa tapahtunutta tragediaa, jossa Musta syyskuu-ryhmään kuuluneet terroristit murtautuivat olympiakylään 5. syyskuuta 1972 ja ottivat 11 israelilaista olympiajoukkueen henkilöä panttivangiksi. Juhola näki 20-30 metrin päästä, kun huppupäiset miehet heiluivat kiväärit olalla viereisen talon parvekkeella. Kisat keskeytettiin vuorokaudeksi. Tilanne päättyi 11 israelilaisen panttivangin, viiden terroristin ja yhden saksalaispoliisin surmaaan. Juhola edusti Suomea maaotteluissa kolmella vuosikymmenellä eli 1960-, 70- ja 80-luvuilla. Juhola on toiminut liikunnanopettajana Tampereella Poliisiammattikorkeakoulussa. == Saavutukset == * SM-mitalit 10-ottelussa: kultaa 1971, pronssia 1968 ja 1970 * SM-mitalit 100 metrillä: hopeaa 1978 * SM-mitalit 200 metrillä: pronssia 1974 * SM-mitalit hallikisojen 60 metrillä: pronssia 1972 * SM-mitalit pikaviestissä Tampereen Pyrinnön joukkueessa: kultaa 1974 ja 1975, hopeaa 1977, pronssia 1981 * SM-mitalit 4 x 400 metrillä Tampereen Pyrinnön joukkueessa: kultaa 1974 ja 1975 * Maaotteluedustuksia yhteensä 27 vuosina 1969–1980 == Lähteet == * == Viitteet == Luokka:Suomalaiset pikajuoksijat Luokka:Suomalaiset yleisurheilun moniottelijat Luokka:Vuonna 1947 syntyneet Luokka:Elävät henkilöt
Vieraalla maalla (albumi)

Vieraalla maalla on suomalaisen Miljoonasade-yhtyeen kahdeksas studioalbumi. Se julkaistiin 7. maaliskuuta 1994. == Kappaleet == Kaikki kappaleet sanoittanut Heikki Salo ja sovittanut Miljoonasade, ellei toisin mainittu. # # # # # # # == Muusikot == * Antti Heerman * Olli Heikkinen * Jarmo Hovi * Ari Laaksonen * Markku Kivelä * Matti Nurro * Pekka Nättinen * Mari Rantasila * Heikki Salo * Ilpo Viitala === Muuta === * Timo Lindström – vastaava tuottaja * Risto Närhi – äänittäjä * Antti Kirvesmäki – äänittäjä, miksaaja (kappale 1) * Dan Tigerstedt – miksaaja * Pauli Saastamoinen – masteroija (Finnvox) * Birgit Pulkkinen – layout == Aiheesta muualla == * Vieraalla maalla Discogsissa Luokka:Vuoden 1994 albumit Luokka:Miljoonasateen albumit Luokka:Timo Lindströmin tuottamat albumit
Scottie Pippen

Scottie Maurice Pippen (s. 25. syyskuuta 1965 Hamburg, Arkansas) on yhdysvaltalainen aktiiviuransa lopettanut koripalloilija. Pippen on 203 cm pitkä ja painaa 104 kiloa. Pippen pelasi uransa suurimmaksi osaksi Chicago Bullsissa mutta myös Houston Rocketsissa 1998–1999 sekä Portland Trail Blazersissä 1999–2003. Chicago Bullsissa Pippen tuli tunnetuksi Michael Jordanin luotettavana "adjutanttina". Huippuvuosinaan moni piti häntä maailman parhaana yleispelaajana. Hänen uransa kesti 18 vuotta. ==Uran alku== Pippen pelasi Arkansas’n yliopistojoukkueessa. === Ura NBA:ssa === NBA:n vuoden 1987 varaustilaisuudessa Pippenin varasi viidennellä vuorolla Seattle SuperSonics. Bulls hankki samana päivänä Pippenin pelaajaoikeudet vaihdossa Olden Polyniceen ja muutamaan tulevien vuosien varausvuoroon: Bullsin manageri Jerry Krause kun oli huomannut yliopistollisen yleispelaajan kyvyt. Pippen oli 1990-luvun parhaita pelaajia Michael Jordanin ja Dennis Rodmanin tähdittämässä Chicagossa saavuttaen huomattavaa menestystä. Kun Chicagon unelmajoukkue hajosi 90-luvun lopussa, Pippen myytiin Rocketsiin ja jo puoli vuotta myöhemmin Trail Blazersiin, missä hän oli mukana taistelemassa vielä kerran NBA-mestaruudesta sitä kuitenkaan saavuttamatta. Vuonna 2003 hän yritti vielä uudestaan Bullsissa, mutta ikääntynyt Pippen ei ollut enää nuoruutensa vedossa ja vetäytyi kauden loputtua pelikentiltä. == Ennätykset == Pippen on 40:nä kaikkien aikojen pisteissä sekä neljäntenä riistoissa. Hänet rankattiin ensimmäiseksi 664:n kolmen pisteen heiton hallitsijaksi Chicago Bullsissa. Hänen yhden ottelun piste-ennätyksensä on 47 pistettä. == Ura NBA:n jälkeen == Lopetettuaan uransa NBA:ssa Pippen toimi vähän aikaa Chicago Bullsin analysoijana. Hän on toiminut myös Los Angeles Lakersin apulaisvalmentajana. Pippen pelasi 4.–5. tammikuuta 2008 Torpan Poikien paidassa Korisliigassa näytösluontoisesti kaksi ottelua: Porvoon Tarmoa vastaan kotona ja Honkaa vastaan vieraissa. == Perhesuhteet == Pippen oli naimisissa Larsa Pippenin (o.s. Younan) kanssa 19 vuotta, mutta he erosivat lokakuussa 2016. Heillä on neljä yhteistä lasta, Sophia-niminen tyttö ja pojat Justin, Scottie Jr. ja Preston. Hänellä on lisäksi kolme muuta lasta, Antron, Sierra ja Taylor aiemmista avioliitoista ja suhteista. == Muuta == Pippen on tehnyt myös lastenkirjan Reach Higher (Kurkota korkeammalle), joka julkaistiin vuonna 1997. Hän harrastaa golfia ja veneilyä. == Palkintoja ja saavutuksia == * kuusi kertaa NBA-mestari 1991–1993 ja 1996–1998 * seitsemän kertaa NBA:n tähdistöjoukkueessa * olympiakisoissa 1992 (kultaa) ja 1996 (kultaa) * valittu NBA:n kautta aikain 50 parhaan pelaajan joukkoon * Chicago Bulls on jäädyttänyt Pippenin pelipaidan numero 33 == Lähteet == *Pippen NBA:n sivuilla ===Viitteet=== Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1965 syntyneet Luokka:Elävät henkilöt
Puolikarhut

Puolikarhujen (Procyonidae) heimoon kuuluu 18 lajia, jotka kaikki asuvat Amerikan lauhkeissa ja trooppisissa osissa. Niillä on pitkä ruumis ja ne ovat aktiivisia eläimiä, joiden otaksutaan sivuavan koirien ja karhujen evoluutiolinjaa. Puolikarhut ovat hyviä kiipeilijöitä ja viettävät suuren osan ajastaan puissa. Koiraat ovat naaraita suurempia, mutta muutoin molemmat sukupuolet ovat samannäköisiä. Puolikarhuja ovat muun muassa: * Pesukarhu (Procyon lotor) * Olingo (Bassaricyon gabbi) * Punakoati (Nasua nasua) * Kinkaju eli kierteishäntäkarhu (Potos flavus) == Lähteet == == Aiheesta muualla == *Tietoa puolikarhuista ja karhuista *ITIS: Procyonidae *
Isabelle Brasseur

Isabelle Brasseur (s. 28. heinäkuuta 1970) on kanadalainen taitoluistelija. Hän aloitti luistelemisen Lloyd Eislerin kanssa vuonna 1987 ja he luistelivat yhdessä 17 vuotta. Olympialaisissa he saavuttivat pronssia Albertvillessä 1992 ja Lillehammerissa 1994. MM-kilpailuissa he voittivat kultaa vuonna 1993, hopeaa vuosina 1990, 1991 ja 1994 sekä pronssia vuonna 1992. He lopettivat uransa vuonna 1994. Brasseur on kirjoittanut kirjan Brasseur & Eisler : To Catch a Dream vuonna 1996 ja sille jatkoa Brasseur & Eisler: The Professional Years. == Lähteet == Luokka:Kanadalaiset taitoluistelijat Luokka:Kanadalaiset olympiamitalistit Luokka:Vuonna 1970 syntyneet Luokka:Elävät henkilöt
Miikka Hast

Miikka Hast (s. 18. toukokuuta 1981 Nokia) on suomalainen lumilautailija. Hast edustaa Rukan Lumilautailijoita. Hän asuu Rovaniemellä. Hast on lautaillut maailmancupin kilpailuissa viisi kertaa palkintokorokkeelle. Hänet valittiin varamieheksi Torinon talviolympialaisiin. Luokka:Suomalaiset lumilautailijat Luokka:Vuonna 1981 syntyneet Luokka:Elävät henkilöt
Luettelo Parman herttuoista

Parman herttuat hallitsivat Parman herttuakuntaa Italiassa vuosina 1545–1802 ja 1814–1860. Parman herttua oli myös Piacenzan herttua, lukuun ottamatta Ottavio Farnesen hallituskauden alkuvuosia (1549–1556) ja Napoleonin herttuoiden aikaa (1808–1814), jolloin titteleillä oli eri haltijat. Parman herttualle kuului useimmiten myös Guastallan herttuan arvo vuodesta 1735 – jolloin Pyhän saksalais-roomalaisen keisarikunnan keisari Kaarle VI valtasi Piacenzan Mantovalta – vuoteen 1847, jolloin alue luovutettiin Modenalle. Napoleonin herttuoiden aikana Piacenzan herttuattaren titteli oli Napoleonin sisaren Paulinen hallussa. Nykyisin Parman herttuan arvo kuuluu Bourbon- suvulle, joka pitää hallussaan myös Espanjan kruunua. Siten Parman herttua on mukana Espanjan kruununperimysjärjestyksessä, vaikkakaan ei ensimmäisten joukossa; itse asiassa Parman nykyinen herttua Carlos Hugo tavoitteli Espanjan kruunua 1970-luvulla. ==Farnese-suku 1545–1731== *Pier Luigi 1545–1547 *Ottavio 1547–1586 *Alessandro 1586–1592 *Ranuccio I 1592–1622 *Odoardo 1622–1646 *Ranuccio II 1646–1694 *Francesco 1694–1727 *Antonio 1727–1731 ==Bourbon-suku== *Kaarle I 1731–1735 (Espanjan Filip V:n ja Elisabet Farnesen vanhin poika) ==Habsburg-suku== *Kaarle VI 1735–1740 *Maria Teresia 1740–1748 ==Bourbon-suku== *Filip 1748–1765 (Espanjan Filip V:n ja Elisabet Farnesen kolmas poika) *Ferdinand 1765–1802 (edeltäjän poika) *Ludvig 1802–1803 (edeltäjän poika) ==Napoleonin herttuat== *Jean Jacques Régis de Cambacérès, Duc de Parme eli Parman herttua 1808–1814 *Charles-François Lebrun, Duc de Plaisance eli Piacenzan herttua 1808–1814 Eivät hallinneet Parman tai Piacenzan aluetta, mutta heillä oli perinnöllinen arvonimi duché grand-fief. ==Habsburg-suku== *Marie Louise 1814–1847 ==Bourbon-suku== *Kaarle II 1847–1848 *Kaarle III 1848–1854 *Robert I 1854–1860 ==Bourbon-suku vuodesta 1860 (nimellisesti)== *Robert I 1860–1907 *Henrik 1907–1939 (edeltäjän poika) *Joosef 1939–1950 (edeltäjän nuorempi veli) *Elias 1950–1959 (edeltäjän nuorempi veli) *Robert II 1959–1974 (edeltäjän poika) *Xavier 1974–1977 (edeltäjän setä) *Carlos Hugo 1977– (edeltäjän poika) Parma *
Soini (täsmennyssivu)

Soini voi viitata seuraaviin: ==Yleisnimi== * soini, huovi eli ratsumies historiallisissa yhteyksissä. * soini, kuninkaan palvelija keskiajalla. Myöhemmin käytettiin termiä paaši. ==Paikannimi== * Soini, Suomen kunta. ==Etunimi== *Soini, suomenkielinen miehen etunimi. Tunnettuja nimenkantajia ovat: **Soini Andersin (1906–1985), nyrkkeilijä **Soini Kalervo Friman (s. 1947), liikemies, kunnallispoliitikko ja urheiluvaikuttaja **Soini Hellstén, linja-autoliikennöitsijä **Soini Mikkonen (1911–1944), Mannerheim-ristin ritari **Soini Nevanlinna (1882–1951), korkeimman oikeuden oikeusneuvos **Soini Nikkinen (1923–2012), keihäänheittäjä ** Soini Palasto (1912–2002), suurlähettiläs ==Sukunimi== *Soini, suomenkielinen sukunimi. Tunnettuja nimenkantajia ovat: ** Anton Soini (1888–1961), näyttelijä ** Aug. H. Soini (1874–1919), liikemies, kunnallispoliitikko ja toimitusjohtaja ** Eero Soini (1923–1996), yritysjohtaja, teollisuusneuvos ** Elsa Soini (1893–1952), kirjailija ** Emilia Soini (s. 1995), squashinpelaaja ** Hannu Soini (s. 1948), kasvatuspsykologian tohtori ja yliassistentti ** Heli Vuori-Soini (1920–2005), koru- ja tekstiilitaiteilija ** Jouko Soini (s. 1956), jalkapalloilija ** Juha-Pekka Soini (s. 1974), pesäpalloilija ** Kaija Soini (s. 1942), kanttori, urkuri ja kuoronjohtaja ** Kalle Soini (1884–1946), Kokoomuksen kansanedustaja ** Kasper Soini (s. 2003), jääkiekkoilija ** Lauri Soini (1875–1919), kirjailija ja lehtimies ** Lauri Kustaa Soini (1895–1960), juristi, pankinjohtaja ja virkamies ** Miika Soini (s. 1973), elokuvaohjaaja ** Miska "Aksim" Soini, rap-artisti ja -tuottaja ** Oiva Soini (1893–1971), oopperalaulaja ** Pekka Soini (1941–2004), biologi, Perun Amazonian luonnon tutkija ** Pekka Soini (1957–2025), yritysjohtaja ** Sebastian Soini (s. 2006), jääkiekkoilija ** Seth Soini (1923–1996), liikemies ** Timo Soini (s. 1962), Sininen tulevaisuus -puolueen poliitikko ja ministeri ** Toivo Soini (1889–1941), jääkäriluutnantti ** Tuulikki Soini (1929–2023), kirjailija ** Voitto Soini (s. 1938), jääkiekkoilija ** Wilho Soini (1854–1934), kirjailija, sanomalehtimies ja pankinjohtaja ** Yrjö Soini (1896–1975), kirjailija, nimimerkki Agapetus ==Muita== * Soini, yksi Kalevanpojista suomalaisessa mytologiassa ==Katso myös== *Hoffrén, jotkut suomentaneet nimensä Soiniksi Luokka:Luettelot henkilöistä sukunimen mukaan
Peltola (Turku)

Peltola on kaupunginosa Turun eteläosassa. Peltolassa sijaitsee siirtolapuutarha, Turun ammatti-instituutin Peltolan koulutalo ja Turun ammattikorkeakoulun sosiaali- ja terveysalan oppilaitos. Alue on pääosin omakotitaloaluetta, jolla on hieman teollisuutta. Vuonna 2016 Peltolan väkiluku oli 736. Alueen väestöstä 13,0 % on alle 15-vuotiaita ja 31,4 % yli 65 vuotiaita. Suomea puhuu äidinkielenään 87,9 % väestöstä ja ruotsia 8,3 %. Muun kielisiä on 3,8 %. Peltolan lähialueita ovat Koivula, Luolavuori ja Ilpoinen. Alueen pohjoisreunassa on Petreliuksen lähiö, joka jatkuu edelleen Luolavuoren puolelle. thumb|left|Näkymä Peltolan siirtolapuutarhan keskellä olevalta kalliolta itään. ==Lähteet== == Aiheesta muualla == *Peltolan koulutalo Luokka:Turun kaupunginosat Luokka:Turun lähiöt
Joulutarina

Joulutarina on suomalainen elokuva, joka kertoo tarinan Joulupukin lapsuudesta ja siitä, kuinka hänestä tuli Joulupukki. Suomen ensi-ilta oli 16. marraskuuta 2007. Elokuvan käsikirjoittaja on Marko Leino, joka oli aiemmin kirjoittanut muun muassa elokuvat Vares ja Matti. Elokuva pohjautuu Juha Wuolijoen, Marko Leinon ja Aku Louhimiehen alkuperäistarinaan. Juha Wuolijoki toimi myös ohjaajana ja tuottajana. Elokuva on kuvattu suureksi osaksi Utsjoella. Studiokuvauksia kuvattiin helsinkiläisessä Studio Tähtitornissa. Joulutarina palasi elokuvateattereihin vielä uudestaan marraskuussa 2008. Elokuva ilmestyi DVD:lle 26. marraskuuta 2008. ==Tarina== Elokuva sijoittuu vuosisatojen takaiseen Lappiin, jossa Nikolas-poika jää orvoksi vanhempien ja pikkusisko Aadan hukuttua järveen joulun alla. Tämän jälkeen hän joutuu asumaan vuorotellen kylän eri perheissä aina vuoden kerrallaan, joulusta seuraavaan jouluun. Ensimmäisen vuoden aikana hän ystävystyy Eemelin kanssa, josta tulee hänen paras ystävänsä. Nikolas alkaa tehdä kiitokseksi puuleluja perheitten lapsille joululahjoina. Nälkävuosien koittaessa hän joutuu Iisakki-nimisen erakko puusepän oppipojaksi, ja he alkavat yhdessä vaalia joululahjaperinnettä. ===Rooleissa=== == Vastaanotto == Joulutarina oli Suomessa ylivoimaisesti vuoden 2007 katsotuin kotimainen elokuva. Viisi viikkoa ensiesityksensä jälkeen elokuva oli kerännyt lähes 220 000 katsojaa. Yhteensä Joulutarina on kerännyt jo yli 267 000 katsojaa. Joulutarina sai varsin suopean vastaanoton myös ulkomailla, kun se esitettiin Berliinin elokuvajuhlilla. Muutaman päivän aikana Joulutarina myytiin yli kymmeneen maahan. Elokuva tullaan näkemään jouluna 2008 elokuvateattereissa ainakin Espanjassa. Joulutarina on myös dubattu englanniksi. Englanninkielisessä versiossa kuullaan muun muassa John Turturroa Iisakin roolissa. Turturro kehui Joulutarinaa ihastuttavaksi ja lumoavaksi elokuvaksi. Muissa rooleissa äänessä ovat muun muassa Noah Emmerich ja Michael Badalucco. Huhtikuussa 2008 Joulutarina palkittiin Sarasotan elokuvajuhlilla Floridassa, Yhdysvalloissa. Elokuva voitti yleisöpalkinnon parhaana ulkomaisena elokuvana.Joulutarina palkittiin Amerikassa Iltasanomat.fi 14.4.2008 ===Palkinnot=== Joulutarina voitti Jussi-palkinnon parhaasta kuvauksesta sekä yleisö-Jussin vuonna 2008. ==Televisioesitykset== PVM Kanava 20.12.2010 MTV3 24.12.2011 MTV3 24.12.2014 MTV3 24.12.2015 MTV3 26.12.2017 TV5 16.12.2018 TV5 25.12.2018 TV5 24.12.2020 Nelonen 25.12.2021 Nelonen 24.12.2022 Nelonen 24.12.2023 Nelonen 25.12.2023 Nelonen 23.12.2024 Nelonen ==Lähteet== == Aiheesta muualla == * Joulutarinan tuotantoyhtiön Snapper Filmsin Internet-sivut * Uusi kotimainen elokuva tahtoo palauttaa joulupukin suomalaisille. Helsingin Sanomat. Luokka:Jussi-palkitut elokuvat Luokka:Suomalaiset draamaelokuvat Luokka:Vuoden 2007 suomalaiset elokuvat Luokka:Suomalaiset perhe-elokuvat Luokka:Suomalaiset fantasiaelokuvat Luokka:Suomalaiset jouluelokuvat Luokka:Juha Wuolijoen ohjaamat elokuvat Luokka:Seulonnan keskeiset artikkelit luokka:Fantasiadraamaelokuvat
Pallontallaajat.net

Pallontallaajat.net oli reppureissaajien ja muiden omatoimimatkailijoiden verkkosivusto, josta löysi muun muassa muiden matkaajien kokemuksia ja vihjeitä. Sivustolla olevien hakukoneiden ja linkkien kautta pystyi etsimään ja varaamaan lentoja, hostelleja, hotelleja, vuokra-auton, yms. Pallontallaajat.net ei ollut matkatoimisto, sivustolla ei ollut tarjolla valmismatkoja eivätkä palvelut olleet myöskään osa valmismatkaa. Merkittävin osio sivustolla olikin aktiviisten käyttäjien ylläpitämä keskustelufoorumi. == Sivujen historiaa == Sivut tunnettiin alun perin nimellä Interrail FAQ. Tuolloin sivut sisälsivät nimensä mukaisesti tietoa lähinnä interrail- matkustuksesta. Tämän jälkeen nimenä oli jonkin aikaa Interrail & Omatoimimatkailu, kunnes kesällä 2003 nimeksi (ja myös www-osoitteeksi) vakiintui Pallontallaajat.net. Sisältö on muuttunut ajan myötä pelkästään interrailiä koskevasta materiaalista yhä enemmän omatoimimatkailua laajemmin käsitteleväksi. Vuoden 2007 Matkamessuilla Pallontallaajat.net valittiin matkailun parhaaksi nettisivustoksi. == Lähteet == == Aiheesta muualla == * Pallontallaajat.net (arkistoitu) Luokka:Matkailusivustot
Ankantekijät

Ankantekijät on Sanoma Magazines Finlandin kustantama Disneyn eläinmaailman sarjakuvia käsittelevä kirjasarja. Sarjan jokaisessa teoksessa on eri piirtäjä (osa kuusi on poikkeus), mutta käsikirjoittajia voi olla monia. Sarjaa on ilmestynyt kaksitoista osaa. == Osat == # Ihmissusia ja sudenpentuja (2002, Daan Jippes, tarinoiden käsikirjoitukset Carl Barks) # Lentävä skotlantilainen (2003, Romano Scarpa) # Itsehillinnän mestari (2004, Vicar) # Painajainen Paratiisitiellä (2005, Marco Rota) # Aavemaan aarre (2006, William Van Horn) # Naurettavat naapurit (2006, Kari Korhonen) # Kuningas Ekan rautasänky (2007, Tony Strobl) # Menetetyn muistin tapaus (2007, Giorgio Cavazzano) # Konnia ja koukkuja (2008, Paul Murry) # Lannistumaton laivuri (2008, Freddy Milton & Daan Jippes) # Mestari ja muusa (2009, Daniel Branca) # Taistelupari (2010, Bas Heymans ja Mau Heymans)
Rustenburg

Rustenburg on kaupunki Magaliesbergin vuoriston juurella Luoteismaakunnan provinssissa Etelä-Afrikassa. Vuonna 2010 arvioitu väkiluku oli noin 108 000. Kaupungin ulkopuolella sijaitsee kaksi maailman suurinta platinakaivosta ja maailman suurin platinajalostamo, PMR (Precious Metal Refiners), joka jalostaa noin 70 % maailman platinasta.About Rustenburg Kaupungissa sijaitsee Royal Bafokeng Stadium, jossa pelattiin jalkapallon maailmanmestaruuskilpailujen otteluja vuonna 2010.http://www.fifa.com/worldcup/destination/stadiums/stadium=5007767/index.html == Historia == Rustenburg on perustettu vuonna 1851. Kaupunki on tärkeä maataloustuotteiden hallinnollinen keskus, sekä tupakan, pähkinän, maissin, vehnän ja aurinkokukkien ja nautakarjan tuotanto- ja viljelyalue. Hollantilainen reformoitu seurakunta perustettiin vuonna 1859. Rustenburg on yksi vanhimmista buuriyhteisöistä Etelä-Afrikassa. Kaupunki on Etelä-Afrikan presidentin Paul Krugerin syntymäkaupunki. Paul Kruger osti viiden neliökilometrin suuruisen maatilan Rustenburgin läheltä vuonna 1863. Maatila Boekenhoutfontein toimii nykyisin Paul Krugerin maaseutumuseona. Buurisodan aikana vuonna 1899, Rustenburgista tuli sodan taistelukenttä. Kaupunki oli ensimmäinen intialaisten siirtolaisten asuinpaikka Etelä-Afrikassa. Kaupungin pääkatu on saanut nimensä intialaisen siirtolaisen Fatima Bhyatin mukaan. Fatima Bhyat saapui kaupunkiin miehensä kanssa vuonna 1877. == Urheilu == Platinum Stars on ammattilaisjalkapallojoukkue Rustenburgissa. == Tunnettuja henkilöitä Rustenburgista == *Pik Botha pääministeri, poliitikko *Paul Kruger, Etelä-Afrikan presidentti == Lähteet == == Aiheesta muualla == * Luokka:Luoteismaakunnan kaupungit
Kruger Mpumalangan kansainvälinen lentoasema

Kruger Mpumalangan kansainvälinen lentoasema on pieni lentoasema, joka sijaitsee Nelspruitissa, Etelä-Afrikassa. Lentoasema palvelee pääosin Krugerin kansallispuistoon tulevia matkailijoita. ==Lentoyhtiöt ja lentokohteet== *Kulula.com (Johannesburg) *Nationwide Airlines (Kapkaupunki, Johannesburg) *Pelican Air Services (Vilanculos) *South African Airways **South African Airlink (Kapkaupunki, Durban, Johannesburg) **South African Express (Johannesburg) ==Lähteet== ==Aiheesta muualla== *Lentoaseman kotisivut Luokka:Etelä-Afrikan lentoasemat
Ilmiliekki Quartet

Ilmiliekki Quartet on suomalainen jazzyhtye. Yhtye perustettiin tammikuussa 2002, ja sen jäsenet ovat Antti Lötjönen (s. 1980), basso; Olavi Louhivuori (s. 1981), rummut; Tuomo Prättälä (s. 1979), piano ja Verneri Pohjola (s. 1977), trumpetti ja melodika. Myös lyömäsoittaja Jaska Lukkarinen on soittanut yhtyeen riveissä. Yhtyeen lähestyy tyylillisesti free jazzia, ja sen kappaleissa vuorottelevat sävelletyt ja improvisoidut jaksot. == Albumit ja kiertueet == Ilmiliekki Quartet voitti Pohjoismaisen Young Nordic Jazz Comets -yhtyekilpailun vain puoli vuotta perustamisensa jälkeen heinäkuussa 2002. TUM Records julkaisi yhtyeen ensimmäisen levyn March of the Alpha Males julkaistiin vuonna 2003. Albumi sisältää Pohjolan, Prättälän ja Louhivuoren säveltämiä kappaleita sekä kolme lainakappaletta Björkiltä, Radioheadilta ja Ornette Colemanilta. Levy oli ehdolla Jazz-Emman saajaksi. Vuonna 2004 Finland Festivals valitsi Ilmiliekki Quartetin Vuoden nuoreksi taiteilijaksi, ja March of the Alpha Males voitti Teosto-palkinnon. Yhtye voitti Jazzrytmit-lehden järjestämän suomalaisten kriitikkojen vuotuisen yhtyeäänestyksen vuosina 2003–2006, kahtena jälkimmäisenä vuonna yhdessä The Five Corners Quintetin kanssa. TUM Records julkaisi Ilmiliekki Quartetin toisen albumin Take It With Me julkaistiin vuonna 2006. Myös tällä levyllä on Pohjolan, Prättälän ja Louhivuoren säveltämiä kappaleita ja lisäksi lainakappaleet Tom Waitsilta, Red Hot Chili Peppersiltä sekä Suzanne Vegalta. Albumi pääsi brittiläisen The Observer -lehden vuoden 2007 parhaiden levyjen listan sijalle 47. Vuonna 2009 Ilmiliekki Quartet julkaisi yhdessä laulaja Emma Salokosken kanssa ruotsinkielisiä lauluja sisältävän Vi sålde våra hemman -albumin. Albumilla on kansanlauluja, lauluiksi sovitettuja runoja ja yksi Salokosken sanoittama ja Pohjolan säveltämä kappale. Albumi oli Suomen virallisen albumilistalla kolme viikkoa, parhaimmillaan sijalla 12. Ilmiliekki Quartet on esiintynyt Suomen lisäksi Euroopassa, Yhdysvalloissa muun muassa Lincoln Centerissä New Yorkissa, Kanadassa, Australiassa ja Uudessa-Seelannissa sekä Marokossa. ==Diskografia== * * * (yhdessä Emma Salokosken kanssa) * (yhdessä Emma Salokosken kanssa) * * * (yhdessä Emma Salokosken kanssa) Joulu, joulu, jul by Emma Salokoski & Ilmiliekki Quartet We Jazz Records, viitattu 1.10.2022 ==Palkinnot== *Pohjoismaisen Young Nordic Jazz Comets -yhtyekilpailun voitto 2002 *March Of The Alpha Males Jazz-Emma-ehdokkaana 2003 *Teosto-palkinto 2004 *Finland Festivalsin Vuoden Nuori Taiteilija -nimitys 2004 *Vuoden yhtye Jazzrytmit-kriitikkoäänestyksen Vuoden yhtye -kategorian voitto 2003 ja 2004 ==Lähteet== ==Aiheesta muualla== * Ilmiliekki Quartet TUM Recordsin sivuilla * * Luokka:Suomalaiset jazzyhtyeet
Integraaliyhtälö

Integraaliyhtälö on yhtälö, jossa esiintyy integraalin sisällä tuntematon funktio. Integraaliyhtälöt ovat läheistä sukua differentiaaliyhtälöille, ja usein tutkittava ongelma voidaan ilmaista molemmilla tavoilla. Tällaisesta vaihtoehtoisesta muotoilusta yleisin esimerkki ovat Maxwellin yhtälöt. Integraaliyhtälöiden yksinkertaisin perustyyppi on ensimmäisen lajin Fredholmin yhtälö :f(x) = \int_{a}^{b} K(x,t) \phi(t)dt Tässä \phi(t) on tuntematon funktio ja K(x,t) integraalin ydin (vrt. integraalimuunnokset). Fredholmin yhtälön tunnuspiirre on, että molemmat integrointirajat ovat vakioita. Jos tuntematon funktio esiintyy myös integraalin ulkopuolella, kyseessä on toisen lajin Fredholmin yhtälö :f(x) = \phi(x) + \lambda \int_{a}^{b} K(x,t) \phi(t)dt. Tässä esiintyvä kerroin \lambda vastaa yhtälön ominaisarvoa. Jos jompikumpi integrointiraja on muuttuja, kyseessä on Volterran yhtälö. Myös näitä on tuntemattoman funktion \phi sijainnin perusteella ensimmäistä lajia :f(x) = \int_{a}^{x} K(x,t) \phi(t)dt ja toista lajia :f(x) = \phi(x) + \lambda \int_{a}^{x} K(x,t) \phi(t)dt. Analogisesti differentiaaliyhtälöiden kanssa puhutaan homogeenisesta yhtälöstä, jos f(x) = 0. Muutoin yhtälö on epähomogeeninen. Jos yhtälössä esiintyy myös tuntemattoman funktion derivaattoja, kyseessä on integrodifferentiaaliyhtälö. Näitä tulee vastaan joissakin fysiikan sovelluksissa, esimerkiksi säteilynkuljetuksen teoriassa. == Aiheesta muualla == * Kokoelma integraaliyhtälöiden ratkaisuja == Katso myös == *Differentiaaliyhtälö Luokka:Analyysi Luokka:Seulonnan keskeiset artikkelit
Mars 1

Mars 1 (1962 Beta Nu 1) oli neuvostoliittolainen Mars-luotain, joka laukaistiin 1. marraskuuta 1962. Se oli Neuvostoliiton ensimmäinen Mars- ohjelman luotain. Alusta on toisinaan kutsuttu myös nimillä Sputnik 23 ja Mars 2MV-4. Mars 1 -luotaimen oli tarkoitus lentää Marsin ohilento 11 000 km:n etäisyydeltä. Luotaimen instrumentointi oli suunniteltu kuvaamaan Marsia, mittaamaan kosmista säteilyä, mikrometeoroideja ja Marsin kaasukehää. ==Rakenne== Mars 1 on kehitetty Venera-luotaimista. Se oli 3,3 m pitkä ja halkaisijaltaan 1 m:n levyinen rakenne. Sen kärkiväli oli 4 metriä aurinkopanelit avauttuna. ==Aluksen toiminta== Alus laukaistiin nelivaiheisella raketilla. Alus lähetti Maahan 61 radiolähetystä. 21. maaliskuuta 1963 alus lopetti lähettämästä ilmeisesti siksi, että antenni ei enää ollut suunnattu kohti Maata. Alus ohitti Marsin 190 000 km:n etäisyydellä. Alus mittasi Maan säteilyvyöhykkeiden säteilytason. == Katso myös == *Mars 2-6 ==Lähteet== Luokka:Mars-luotaimet Luokka:Vuoden 1962 avaruustoiminta
Rauman satama

Rauman satama (LOCODE: FI RAU) on Raumalla sijaitseva Suomen kolmanneksi suurin konttisatama ja sen osuus länsirannikon satamien kautta kulkevista konteista välillä Turku–Tornio on yli 70 %. Sataman merkittävimmät tavaralajit ovat metsäteollisuustuotteet ja kappaletavara.Rauman väylä, Liikennevirasto Sataman osat ovat Iso-Hakuni, Petäjäs, Laitsaaren keskuslaituri, Pikisaari, konttiterminaali ja Martinkarin öljy- ja kemikaalisatama. Laitureita on 20.Rauman satama, käsikirja 2016: Käsikirja , Käsikirja 2016 (pdf) Rauman Satama Oy käynnisti nykyisen konttiterminaalin alueella mittavan rakennusinvestoinnin huhtikuun 2016 aikana. Hankkeen kustannusarvio on noin 21,5 miljoonaa euroa. Hankkeessa laajennetaan samanaikaisesti nykyistä konttiterminaalia rakentamalla lisää laituritilaa konttilaivoille sekä uutta satamakenttää konttien varastointiin. Samalla Petäjäksen irtolastilaituria syvennettiin 12 metrin kulkusyvyyteen. ==Historia== Rauman satamaa on laajennettu vuoden 2018 aikana. Väylä syvennettiin 12 metriin ja konttilaituria pidennettiin 160 metristä 520 metriin. Konttisataman kapasiteetti kasvoi 300 000 kontista 500 000 konttiin vuodessa. Laajennustyöt maksoivat yhteensä 65 miljoonaa euroa.https://www.tekniikkatalous.fi/talous_uutiset/liikenne/rauma-saa-uuden- syvavaylan-ja-satamaterminaalin-65-miljoonan-investointi-6657272 == Rauman Satama Oy == Rauman Satama Oy on Rauman kaupungin tytäryhtiö ja sillä oli vuoden 2015 alussa henkilöstöä noin 30. Rauman Satama Oy aloitti toimintansa 1. tammikuuta 2015 jatkaen Rauman satamaliikelaitoksen liiketoimintaa. Rauman Satama Oy:n liikevaihto vuonna 2015 oli 11,2 milj. euroa ja liikevoitto 3,1 milj. euroa. Sataman johtajana on toiminut vuodesta 1999 lähtien Hannu Asumalahti, joka jatkaa sataman toimitusjohtajana. Rauman Satama Oy:n tavoitteena on olla Suomen turvallisin satama. Tavoitteeseen päästään jatkuvalla kehitystyöllä satama-alueen toimijoiden kesken sekä alueella liikkuvien ja työskentelevien päivittäisillä ratkaisuilla. Rauman Satama Oy:n sertifioitu työterveys- ja työturvallisuusjärjestelmä OHSAS 18001 liittää työsuojeluasiat myös osaksi organisaation omaa jokapäiväistä toimintaa. ==Tavaraliikenne== Vuonna 2015 Rauman sataman kokonaisliikenne oli yhteensä 5,74 milj. tonnia, jossa on kasvua 2,2 prosenttia edelliseen vuoteen 2014 verrattuna. Tavaralajeista eniten kasvoivat paperin, sellun ja sahatavaran vientikuljetukset sekä raakapuun ja tuonti. Kappaletavara ja nestekuljetukset olivat sen sijaan hienoisessa laskussa. Viime vuonna kuljetettiin Rauman sataman kautta 263 000 konttiyksikköä (TEU), mikä merkitsee 5,5 prosentin vähennystä vuoteen 2014 verrattuna, mutta on kuitenkin sataman toiseksi suurin konttimäärä kautta aikain. Konteissa kuljetetun tavaran määrä oli 2,07 milj. tonnia (–4,23 %). Rauman sataman vuosittainen rahtimäärä: vuosi 2005 2006 2007 2008 2009 2010 2011 2012 2013 2014 2015 yhteensä milj. tonnia 5,9 6,56 6,82 7,1 5,0 5,57 6,13 5,85 5,80 5,61 5,74 ==Lähteet== ==Aiheesta muualla== *Rauman satama *Säätila Rauman satamassa Luokka:Suomen Itämeren satamat Satama
Coimbatore

Coimbatore () on kaupunki Tamil Nadun osavaltiossa Intiassa. Sitä kutsutaan myös nimellä Kovai. Kaupungissa asui 930 882 ihmistä vuonna 2001 väestönlaskennan mukaan. Coimbatore on osavaltion toiseksi suurin kaupunki Chennain jälkeen. Kaupungin lähistöllä on lentoasema. Coimbatore sijaitsee osavaltion länsiosassa lähellä Keralan rajaa. Se on samannimisen Coimbatoren piirikunnan pääkaupunki. Coimbatore on teollisuuskaupunki, jossa on perinteisesti konepaja- ja tekstiiliteollisuutta. Viime vuosina myös IT-alan yrityksiä on siirtynyt kaupunkiin. ==Lähteet== Luokka:Tamil Nadun kaupungit
Bertalan Farkas

Bertalan Farkas (s. 2. elokuuta 1949 Gyulaháza, Unkari) on lentäjä ja kosmonautti. Hän oli ensimmäinen unkarilainen ja esperantisti avaruudessa. Bertalan Farkas valmistui sotilaslentäjäksi Szolnokin koulusta vuonna 1969 ja sai jatkokoulutusta Neuvostoliitossa 1972. Hän toimi myös tutkijana Budapestin teknillisessä korkeakoulussa. Hän yleni prikaatikenraaliksi. 1\. maaliskuuta 1978 Farkas valittiin kosmonautiksi Interkosmos-ohjelmaan. Vuonna 1980 hän lensi Saljut 6 -avaruusasemalla. Hän lensi Sojuz 36 -aluksella asemalle ja alas Sojuz 35 -aluksella. Farkas toimi maansa sotilasasiamiehenä Washingtonissa. Nykyisin hän on budapestiläisen Airlines Service and Trade Ltd. -yhtiön toimitusjohtaja. Hän on naimisissa Anikó Farkasin kanssa. Perheessä on kolme lasta. ==Aiheesta muualla== *Bertalan Farkasin elämäkerta Spacefacts.de-sivulla *Peter Stache: Raumfahrer von A bis Z. Berlin [Ost]: Militärverlag der Deutschen Demokratischen Republik 1988, ISBN 3-327-00527-3 Luokka:Avaruuslentäjät Luokka:Unkarilaiset sotilaat Luokka:Unkarilaiset lentäjät Luokka:Esperantistit Luokka:Vuonna 1949 syntyneet Luokka:Elävät henkilöt
Hersham and Walton Motors

Hersham and Walton Motors eli HWM oli Formula 1 -talli kausilla 1951-1955. Se osallistui yhteensä 14 Grand Prix -kilpailuun saavuttamatta yhtään voittoa tai paalupaikkaa F1-Ruutu . Tosin se osallistui 1954 ja 1955 vain yhteen kilpailuun molemmilla kausilla. == HWM:n kuljettajat kausittain == * George Abecassis (1951) * Stirling Moss (1951) * Lance Macklin (1952) * Peter Collins (1952) * Tony Gaze (1952) * Duncan Hamilton (1952) * Paul Frère (1952) * Dries van der Lof (1952) * George Abecassis (1952) * Johnny Claes (1952) * Roger Laurent (1952) * Stirling Moss (1952) * Yves Giraud Cabantous (1952) * Lance Macklin (1953) * Peter Collins (1953) * Paul Frère (1953) * Yves Giraud Cabantous (1953) * Albert Scherrer (1953) * Duncan Hamilton (1953) * Jack Fairman (1953) * John Fitch (1953) * Lance Macklin (1954) * Ted Whiteaway (1955) ==Huomioita== == Lähteet == Luokka:Brittiläiset Formula 1 -tallit Luokka:Formula 1 -valmistajat
Auguste Mariette

François Auguste Ferdinand Mariette (11. helmikuuta 1821 – 19. tammikuuta 1881) oli ranskalainen tutkija ja arkeologi. Hän oli aikansa johtava egyptologi ja Kairon Egyptiläisen museon perustaja. Mariette käynnisti suuret ja tulokselliset arkeologiset kaivaukset vuonna 1850 Kairon seudulla ja Thebassa. == Lähteet == Luokka:Ranskalaiset arkeologit Luokka:Ranskalaiset egyptologit Luokka:Vuonna 1821 syntyneet Luokka:Vuonna 1881 kuolleet
HWM

HWM-lyhenne tarkoittaa seuraavia asioita: * HWM, lyhenne sanoista high wet modulus, polynoosikuidut * Hersham and Walton Motors, Formula 1 -talli * Hot Water Music, yhdysvaltalainen rokkibändi
Visakhapatnam

Visakhapatnam (, , usein lyhyesti Vizag) on satamakaupunki Andhra Pradeshin osavaltiossa Intian itärannikolla. Kaupungin asukasluku oli 1 728 128 vuonna 2011. Kaupungissa on yksi Intian suurimmista satamista (Visakhapatnamin satama) ja vanhin telakka. Se on merkittävä rautateiden solmukohta, ja sen asema tunnetaan usein edelleen siirtomaa-aikaisella nimellään Waltair. Nähtävyyksiä ovat muun muassa Visakhapatnamin rannat, Arakun laakso ja Borran luolat sekä muinaiset temppelit. Visakhapatnam oli satamapaikkakunta jo antiikin aikana, ja kävi kauppaa Lähi-idän ja Rooman kanssa. Satamatoimintojen sijoittumista paikkakunnalle on helpottanut luonnonsatama, jota syventämällä ja muokkaamalla nykyisen kauppasataman sisäsatama on tehty sopivaksi suurillekin rahtilaivoille. File:Vizag Port Aerial.jpg|Ilmakuva Visakhapatnamin sataman sisäosista. File:Vizag Seaport aerial view.jpg|Visakhapatnamin ulkosatama ilmakuvassa (2008). File:Visakhapatnam Airport - 2.jpeg|Visakhapatnamin lentoaseman terminaalirakennus. File:Visakhapatnam railway station.jpg|Rautatieasema. File:View of Visakhapatnam railway station.jpg|Näkymä rautatieasemalta laiturialueelle. Kuva:War Memorial, Vizag.jpg|Victory at Sea -sotamuistomerkki. == Lähteet == ==Aiheesta muualla== *
Monte Carlo -simulaatio

Monte Carlo -simulaatio on numeerisen mallintamisen menetelmä, jossa hyödynnetään todennäköisyyslaskentaa ja tilastotiedettä. Siinä toistetaan samantapaisia laskelmia useita kertoja peräkkäin käyttäen jotain nk. Monte Carlo -algoritmia. Tulos ei ole tarkka. Sitä käytettäessä virheen todennäköisyys voidaan kuitenkin asettaa halutulle tasolle mutta tarkkuuden kasvaessa myös suoritusaika kasvaa. ==Periaate== Monte Carlo -algoritmia käytettäessa tehdään sarja satunnaisia arvauksia, joista jokainen eliminoi joukon mahdollisia ratkaisuja. Tulos on sitä tarkempi, mitä enemmän arvauksia tehdään. # Määritellään lähtödatan rajat; mille välille arvausten tulee sijoittua. # Generoidaan lähtödata ja suoritetaan sillä tarvittavat laskelmat. # Tehdään päätelmiä suoritettujen laskelmien tuloksien perusteella. ==Käyttö== Menetelmä sopii erityisen hyvin moniulotteisille ongelmille, joiden lähtötietojen tiedetään olevan epätarkkoja. Eräs tunnetuimmista Monte Carlo -simulaatioiden sovelluksista on sääennusteissa käytetyt parviennusteet. Niissä samaa ilmakehämallia ajetaan hiukan erilaisin lähtötiedoin samalle ennustusjaksolle kymmeniä, jopa satoja kertoja. Tällöin malliajojen tulosten hajonnasta voidaan tehdä johtopäätöksiä sääilmiöiden todennäköisyyksistä ja ennusteiden epävarmuudesta. ==Esimerkki Monte Carlo -algoritmista== Eräs Monte Carlo -menetelmän käyttötavoista on nopea tarkastus, onko kokonaisluku N alkuluku. Monte Carlo -algoritmia menetelmässä valitaan satunnaisesti joukko kokonaislukuja väliltä 2 ja ½N. Mikäli jokin näistä luvuista jakaa N:n niin, että lopputulos on kokonaisluku, ei N ole alkuluku. Monte Carlon algoritmi antaa "melko varman" vastauksen ongelmaan erittäin nopeasti verrattuna muihin menetelmiin. == Lähteet == == Aiheesta muualla == Luokka:Numeerinen analyysi Luokka:Numeerinen mallintaminen
Tony Brooks

Charles Anthony Stanford Brooks eli Tony Brooks (25. helmikuuta 1932 Dunkinfield, Englanti, Iso-Britannia – 3. toukokuuta 2022) oli englantilainen kilpa-autoilija. Hän osallistui kausilla 1956–1961 yhteensä 39:ään Formula 1 -sarjan MM-osakilpailuun. Hän voitti kuusi MM-sarjan kilpailua ja sijoittui kaudella 1959 MM-pisteissä toiseksi. Brooks oli viimeinen elossa ollut 1950-luvun GP voittaja. == Lähteet == Luokka:Brittiläiset Formula 1 -kuljettajat Luokka:Vuonna 1932 syntyneet Luokka:Vuonna 2022 kuolleet